Notă informativă

la proiectul hotărîrii Guvernului pentru modificarea și completarea anexei nr. 5 la Hotărîrea Guvernului nr. 1136 din 18 octombrie 2007 cu privire la unele măsuri de executare a Legii nr. 419-XVI din 22 decembrie 2006 cu privire la datoria sectorului public, garanțiile de stat și recreditarea de stat”

*Condițiile care au impus elaborarea proiectului Hotărîrii*

Proiectul de Hotărîre propus a fost elaborat în vederea ajustării cadrului legal şi metodologic privind datoria de stat şi datoria sectorului public, îmbunătățirii procedurii de recreditare a instituțiilor financiare participante, precum și minimalizarea riscurilor de recreditare.

*Principalele prevederi ale proiectului*

Principalele modificări și completări în anexa nr. 5 la Hotărîrea Guvernului nr. 1136 din 18 octombrie 2007 sunt:

*Punctul 32* - se modifică condițiile particulare specifice de recreditare. *Punctul 35* – se operează modificări ce țin de evaluarea și monitorizarea instituțiilor financiare participante și se modifică și completează criteriile de eligibilitate pentru instituțiile financiare participante.

Totodată, anexa nr. 5 se completează cu un punct nou referitor la acceptarea condiționată a instituțiilor financiare participante.

***Aspectul financiar***

Implementarea proiectul dat nu necesită mijloace financiare suplimentare.

***Aspectul normativ***

Prezenta hotărîre nu necesită elaborarea și/sau modificarea altor acte normative sau legislative.

**MINISTRU Octavian ARMAȘU**